Norma (instrumentum)
Vide etiam paginam discretivam: Norma. Norma est instrumentum, quo anguli recti diriguntur et delineantur, duabus regulis constans, inter se ab uno capite coagmentatis; litterae L Latinae vel Γ Graecae similis est. Vitruvius dicit: Longitudines ad regulam et lineam, altitudines ad perpendiculum, anguli ad normam respondentes exigantur. Cum mensurae aliquot in norma designatae sunt, non solum ad recte delineandum, sed etiam ad longitudinem metiendam instrumentum servit.